ΓΡΑΠΤΗ ΕΡΩΤΗΣΗ E-0188/02

υποβολή: Gianfranco Dell'Alba (NI) προς την Επιτροπή

(6 Φεβρουαρίου 2002)

Θέμα: Τήρηση της οδηγίας 79/409/ΕΟΚ και αίτηση παροχής στοιχείων σχετικά με την εφαρμογή της οδηγίας 92/43/ΕΟΚ (φυσικοί οικότοποι άγριας πανίδας και χλωρίδας)

Γνωρίζει η Επιτροπή τις παραβάσεις που έχουν διαπράξεις οι ιταλικές αρχές όσον αφορά το άρθρο 9 της οδηγίας 79/409/ΕΟΚ(1)· Εάν ναι, ποιες αρχές παραβίασαν την οδηγία, (διοικητικές περιφέρειες, δήμοι, επαρχίες ή άλλες)·

Γνωρίζει η Επιτροπή ότι κατά τα έτη 2000 και 2001 οι επαρχίες του ιταλικού κράτους δημοσίευσαν τις ημερομηνίες των κυνηγετικών περιόδων κατά παράβαση της προαναφερθείσας οδηγίας 79/409/ΕΟΚ·

Ποιές και πόσες διαδικασίες για παράβαση χρεώθηκαν στο ιταλικό κράτος από τη δημοσίευση της οδηγίας μέχρι σήμερα και ποιες λύσεις, διοικητικού ή άλλου τύπου, εφαρμόστηκαν·

Τί είδους οικονομικές παρεμβάσεις και τί είδους πρωτοβουλίες ανέλαβε ή προτίθεται να αναλάβει η Επιτροπή για την τήρηση της οδηγίας 79/409/ΕΟΚ σε συνέχιση με τους στόχους που ήδη προκαθορίστηκαν χάρη και στην οδηγία 92/43/ΕΟΚ(2)· Το πρόγραμμα Δίκτυο Φύση 2000 συμπεριλαμβάνεται ακόμη στους στόχους της Επιτροπής·

Σε γενικές γραμμές, μπορεί η Επιτροπή να καταδείξει ποιες χώρες μέλη της ΕΕ παραβιάζουν κατά τρόπο συγκεκριμένο και συστηματικό τις οδηγίες αυτές·

(1) ΕΕ L 103 της 25.4.1979, σελ. 1.

(2) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(26 Μαρτίου 2002)

Το Αξιότιμο Μέλος έθεσε θέμα όσον αφορά ενδεχόμενη παράβαση του άρθρου 9 της οδηγίας 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών στην Ιταλία. Το ζήτημα αυτό καλύπτεται από ανοικτή διαδικασία λόγω παράβασης, δυνάμει του άρθρου 226 της συνθήκης ΕΚ. Βάσει του άρθρου 226 της συνθήκης ΕΚ, αν η Επιτροπή κρίνει ότι ένα κράτος μέλος έχει παραβείποχρέωσή του εκ της παρούσας Συνθήκης, διατυπώνει αιτιολογημένη γνώμη επί του θέματος, αφού προηγουμένως παρέχει τη δυνατότητα στο κράτος αυτό να διατυπώσει τις παρατηρήσεις του. Αν το κράτος δεν συμμορφωθεί με τη γνώμη αυτή εντός της προθεσμίας που του τάσσει η Επιτροπή, δύναται η τελευταία να προσφύγει στο Δικαστήριο. Το περιεχόμενο των διαδικασιών λόγω παράβασης είναι εμπιστευτικό.

Όσον αφορά τις κυνηγετικές περιόδους, η Επιτροπή δεν είναι σε θέση να γνωρίζει όλες τις καταστάσεις που πιθανόν να θεωρηθούν ως κακή εφαρμογή της κοινοτικής περιβαλλοντικής νομοθεσίας από τα κράτη μέλη. Οι καταστάσεις αυτές συνήθως τίθενταιπόψη της Επιτροπής με επιστολές καταγγελίας, Κοινοβουλευτικές γραπτές ερωτήσεις και αναφορές στην Επιτροπή Αναφορών του Κοινοβουλίου. Πάντως, οι καταστάσεις πουποστηρίζεται ότι δεν συμβιβάζονται με τη σχετική κοινοτική νομοθεσία χρειάζεται να περιγράφονται επακριβώς, ούτως ώστε η Επιτροπή να είναι σε θέση να τις εκτιμήσει σε συσχετισμό με την εφαρμοστέα κοινοτική περιβαλλοντική νομοθεσία. Επομένως,πό το φως των πληροφοριών που παρέχονται από το Αξιότιμο Μέλος, δεν μπορεί να διαπιστωθεί επί του παρόντος καμμία παράβαση της οδηγίας.

Η Επιτροπή έχει κινήσει περίπου είκοσι διαδικασίες λόγω παράβασης κατά της Ιταλίας, δυνάμει του άρθρου 226 της συνθήκης ΕΚ, διότι η Ιταλία δεν εκπλήρωσε τιςποχρεώσεις της βάσει της οδηγίας 79/409/ΕΟΚ, από τότε που θεσπίσθηκε. Ενόψει του άρθρου 226 της συνθήκης ΕΚ, οι διαδικασίες αυτές ολοκληρώθηκαν χωρίς να δοθεί συνέχεια ή παραπέμφθηκαν στο Ευρωπαϊκό Δικαστήριο. Είναι ακόμη ανοικτές τέσσερεις διαδικασίες παράβασης. Το Δικαστήριο έχει εκδώσει τέσσερεις αποφάσεις δυνάμει του άρθρου 226 της συνθήκης ΕΚ, διότι η Ιταλία δεν εκπλήρωσε τιςποχρεώσεις της βάσει της οδηγίας 79/409/ΕΟΚ: αποφάσεις στιςποθέσεις C-1985/262, C-1989/157, C-1989/334 και C-1999/159. Οι εν λόγω αποφάσεις έχουν δημοσιευθεί στην ετήσια Συλλογή Νομολογίας του Δικαστηρίου και του Πρωτοδικείου.

Η πλήρης εφαρμογή του δικτύου Natura 2000 αποτελεί μια από τις προτεραιότητες της Επιτροπής και αυτό επισημαίνεται σαφώς στο 6ο Πρόγραμμα Δράσης για το Περιβάλλον. Ο πρώτος κατάλογος τόπων κοινοτικής σημασίας, για τη βιογεωγραφική περιοχή των νήσων των Μακάρων, εγκρίθηκε από την Επιτροπή στις 28 Δεκεμβρίου 2001. Διενεργείται η αξιολόγηση των εθνικών καταλόγων τόπων, που προτάθηκαν από κάθε κράτος μέλος, για τις άλλες βιογεωγραφικές περιοχές. Οι ζώνες ειδικής προστασίας, που καθορίζονται από τα κράτη μέλη στο πλαίσιο της οδηγίας 79/409/ΕΟΚ, συμπεριλαμβάνονται αυτομάτως στο δίκτυο Natura 2000. Βάσει αυτού, τα έργα για τη διαχείριση και τη διατήρησή τους μπορούν να χρηματοδοτηθούν από το χρηματοδοτικό μέσο LIFE. Για την κατάλληλη διαχείριση των περιοχών αυτών, στην οποία λαμβάνεταιπόψη ο στόχος διατήρησης της οδηγίας 79/409/ΕΟΚ του Συμβουλίου και της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων, καθώς και της άγριας πανίδας και χλωρίδας, μπορεί επίσης να διατεθεί κοινοτική συγχρηματοδότηση, στο πλαίσιο προγραμμάτων ανάπτυξης τηςπαίθρου ή μέσω των Διαρθρωτικών Ταμείων. Η Επιτροπή έχει επίσης συγκροτήσει προσφάτως μια ομάδα εργασίας, με τη συμμετοχή των κρατών μελών και των κυριότερων συντελεστών, με αποστολή να εξετάσει τις δυνατότητες κοινοτικής συγχρηματοδότησης της διαχείρισης όλων των τόπων του Natura 2000, βάσει του άρθρου 8 της οδηγίας 92/43/ΕΟΚ.

Το Κοινοβούλιο ενημερώνεται τακτικά σχετικά με την κατάσταση όλων των διαδικασιών λόγω παράβασης που έχουν κινηθεί. Λεπτομερείς πληροφορίες σχετικά με το στάδιο στο οποίο βρίσκονται οι διαδικασίες λόγω παράβασης κατά όλων των κρατών μελών, οι οποίες αποτέλεσαν αντικείμενο τουλάχιστον αιτιολογημένης γνώμης,πάρχουν στις Εκθέσεις για τον έλεγχο της εφαρμογής του κοινοτικού δικαίου, που δημοσιεύεται ετησίως από την Επιτροπή.

Πληροφορίες σχετικά με τις διαδικασίες λόγω παράβασης δημοσιεύονται επίσης, και επικαιροποιούνται συχνά, στην ιστοθέση Europa της Επιτροπής (http://europa.eu.int/comm/secretariat_general/sgb/droit_com/index_en.htm

infractions).